Влакът беглец
„Влакът беглец“ () е американски филм от 1985 година на режисьора Андрей Кончаловски по сценарий Джордже Миличевич, Пол Зиндел и Едуард Бънкър, базиран на по-ранен нереализиран сценарий на Акира Куросава.

Сюжет 

Двама избягали затворници в Аляска крадат служебен влак състоящ се от скачени локомотиви с повредени спирачки. Машиниста не успява да спре напълно влака понеже получава сърдечен удар и умира още когато скоростта е малка.  Влака се удря в крайната част на насрещно движещ се товарен влак, който след диспечерско нареждане се отклонява в съседния свободен коловоз много бавно, при който силен удар помощник-машиниста на влака без спирачки се събужда и успява да разкачи водещия локомотив, който видимо се изгубва в снежната вихрушка движейки се по линия, която не се съединява с никаква друга линия.

Актьорски състав 
 Джон Войт – Манни
 Ерик Робъртс – Бък
 Ребека де Морни – Сара

Награди 
Има три номинации за „Оскар“: за главна мъжка роля (Джон Войт), за поддържаща мъжка роля (Ерик Робъртс) и за монтаж (Хенри Ричардсън). Кончаловски е номиниран за „Златна палма“ на филмовия фестивал в Кан. Джон Войт печели „Златен глобус“ за актьор в драматичен филм, а „Влакът беглец“ е номиниран за „Златен глобус“ за драматичен филм и за поддържаща роля в драматичен филм (Ерик Робъртс).

Реплики 
 Сара: „Ти си животно!“Манни: „Не, още по-лошо! Аз съм човек! Човек!!“
 Ранкин: „Страхуваш се да умреш колкото всеки друг се страхува, но аз няма да те пусна на свобода. Чуваш ли?!“Манни: „Ранкин – аз съм свободен. Аз съм СВОБОДЕН.“
 Манни: „Дали губя ... дали печеля ... – има ли разлика?!“
 Ранкин: „Боже – не го убивай. Нека аз сторя това .“

Български дублаж

Други 
 Ерик Робъртс тренира няколко месеца преди снимките, за да качи 15 кг.
 Пилотът на хеликоптер Ричард Холи (Richard Holley 1945-1985) загива при катастрофа по време на снимките. Филмът е в негова памет.
 Джон Войт предлага героят му да има мустаци, след като гледа „Scared Straight!“ (1978), документален филм за затворници.
 За да се подготви за ролята си на Манни, Джон Войт прекарва известно време със затворници от затвора „Сан Куентин“. Години след това той поддържа връзка с някои от тях.

Външни препратки 
 
 Информация за филма на сайта Alaskarails.org

Американски екшън трилъри
Филми от 1985 година